شه‌فه‌ق نيوز/ له‌ساى هه‌وڵه‌يل له‌ناوبردن ڤايرۆس كۆرۆنا له‌ جه‌هان، شيه‌وكردنيگ چينى باس له‌وه‌ كرد ڤايرۆس تازه‌ى كۆرۆنا په‌ره‌ وه‌خوه‌ى داگه‌ له‌ى دوياخره‌، يه‌يش ماناى ئه‌وه‌سه‌ له‌ئيسه‌وه‌ دو جوور له‌لى وجوود ديرێد وه‌لاى كه‌مه‌و.
له‌ شيه‌وكردنه‌گه‌ ك توێژه‌ره‌يليگ له‌ ناوه‌ند زانسته‌يل ژيان له‌ زانكۆى په‌كين و په‌يمانگاى باستير له‌ شه‌نگه‌هاى به‌شدارى له‌تى كردنه‌، ره‌سينه‌سه‌ ئه‌و باوه‌ڕه‌ ك ئى ڤايرۆسه‌ سولاله‌يگ دڕنده‌ى زياتر ديرێد و ناونى نانه‌(ئێڵ) و يه‌كيگيش وه‌ناو(ئێس).
جى باسه‌، ئه‌و شيه‌وكردن ك تووڕ"فوكس نيوز" هه‌واڵه‌يل ئه‌مريكى باس له‌لى كردگه‌، ئه‌وه‌ ده‌رخستگه‌ ك 70 له‌سه‌د له‌ ڤايرۆسه‌يل كۆرۆنا له‌ جوور(ئێڵ)ن، وه‌رانوه‌ر 30 له‌سه‌د له‌ جوور(ئێس).
